Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ RAJONO SAVIVALDYBĖS SUSISIEKIMO KOMUNIKACIJŲ OBJEKTŲ, KURIUOSE ATLIEKAMI STATYBOS DARBAI, PRIORITETINIŲ TREJŲ METŲ sąrašŲ patvirtinimo

Nr.

Prienai

Vadovaudamasi Lietuvos Respublikos vietos savivaldos įstatymo 6 straipsnio 32 punktu, Kelių priežiūros ir plėtros programos finansavimo lėšų paskirstymo ir naudojimo Prienų rajono savivaldybės susisiekimo infrastruktūros objektams finansuoti tvarkos aprašo, patvirtinto Prienų rajono savivaldybės tarybos 2022 m. kovo 24 d. sprendimu Nr. T3-91 „Dėl Kelių priežiūros ir plėtros programos finansavimo lėšų paskirstymo ir naudojimo Prienų rajono savivaldybės susisiekimo infrastruktūros objektams finansuoti tvarkos aprašo patvirtinimo“, 14 punktu, Prienų rajono savivaldybės taryba nusprendžia:

1. Patvirtinti pridedamus:

1.1. Prienų rajono savivaldybės susisiekimo komunikacijų objektų, kuriuose atliekami statybos, rekonstravimo, kapitalinio remonto darbai ir su šiais darbais susijusios inžinerinės paslaugos, prioritetinį trejų metų sąrašą;

1.2. Prienų rajono savivaldybės susisiekimo komunikacijų objektų, kuriuose atliekami paprastojo remonto darbai (apimtis ne mažesnė nei 1000 m²) ir su šiais darbais susijusios inžinerinės paslaugos, prioritetinį trejų metų sąrašą.

2. Įpareigoti Prienų rajono savivaldybės administracijos Statybos ir ekonominės plėtros skyrių ir seniūnijas laikytis sąrašuose numatytos projektų įgyvendinimo eilės vykdant viešuosius pirkimus, organizuojant darbus ir paslaugas, mokant už atliktus darbus ir paslaugas.

3. Numatyti, kad Prienų rajono savivaldybės susisiekimo komunikacijų objektų, kuriuose atliekami statybos darbai, prioritetiniai sąrašai gali būti koreguojami Prienų rajono savivaldybės tarybos sprendimu.

4. Pripažinti netekusiu galios Prienų rajono savivaldybės tarybos 2022 m. balandžio 28 d. sprendimą Nr. T3-155 „Dėl Prienų rajono savivaldybės susisiekimo komunikacijų objektų, kuriuose atliekami statybos darbai, prioritetinių trejų metų sąrašų patvirtinimo“.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras